অতিথির বক্তব্যে নিউইর্য়ক জোন সভাপতি আহমেদ আবু উবাইদা বলেন, দ্বীন প্রতিষ্ঠার কাজ আল্লাহ তায়ালার নিজের কাজ। এজন্য যারা প্রচেষ্টা চালায় তারা আল্লাহর সমর্থন লাভ করে,এতে শর্ত হচ্ছে তাদের সবর ও আন্তরিকতার সাথে কাজ করতে হবে। এক্ষেত্রে বুদ্ধি ও বিচক্ষণতা পরিহার করলে চলবে না। এ ধরণের লোক যতই স্বল্প সংখ্যক হোক না কেন এবং তাদের সাজ-সরঞ্জাম-উপকরণাদি যতই সামান্য হোক না কেন অবশেষে আল্লাহর সাহায্য ও সমর্থন তাদের সকল অভাব পূরণ করে দেয়। তিনি ইসলামি আন্দোলনের কর্মীদের চারিত্রিক ও ঐক্যের শক্তি অর্জনের গুরুত্বারোপ করে বলেন, দুনিয়া ও আখেরাতে সফলতার জন্য প্রয়োজন আল্লাহর সাহায্য। এক্ষেত্রে সকলকে ইসলাম প্রচার, ইসলামী দাওয়াত সম্প্রসারণ ও দ্বীন প্রতিষ্ঠার সংগ্রামে সাফল্য অর্জনের জন্যে যেসব গুণ থাকা উচিৎ তা অর্জন করার পাশাপাশি (আন্তরিকা) রহম দিল নিয়ে আল্লাহর দ্বীনের কাজ আঞ্জাম দেয়ার জন্য সকলের প্রতি আহবান জানান তিনি।